**Szögletes alátét készítése**

**Hogyan néznek ki a laposcsomók egymás mellett és alatt?**

Alapanyag:

2 mm-es fonal

14x2 méter

Elkészítése:

A szálakat hajtsd félbe és hurkold fel az állványra szorosan egymás mellé, első fekvésű hurkolással, ami az ábrán “a” jelzéssel szerepel.

3 cm-t hagyj ki és onnan kezdd el a csomókat készíteni. Azért hagyjuk ki, mert ez lesz az alátét rojtos része. Fogd az első 4 szálat, és kösd meg az első laposcsomót. Ha ez megvan, akkor fogd a következő 4 szálat, és csomózd a következőt, és így haladj szépen sorban. Egymás mellé 7 laposcsomót készíts. Majd jön a következő sor; összesen 17 sort csomózz. Az utolsó sor után hagyj ki 6 cm-t.

A 6 cm-es kihagyás azért kell, mert 3 cm-nél fogod kettévágni az alátéteket a végén. Most kezdd el a második alátétet: ugyanúgy készítsd, ahogy az előzőt. Vágd le az alátétet az állványról, majd a két alátét közötti 6 cm-es résznél vágd ketté a makramét, így már meg is van a két alátét.

A rojtokat kb. 2 cm-esre vágd le, szépen tekerd ki a fonalat és óvatosan fésüld ki, majd vágd szép egyenesre. Ha van lehetőséged, otthon kicsit meg is vasalhatod.